
LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS
DĖL EUROPOS SĄJUNGOS SOCIALINĖS APSAUGOS SISTEMŲ KOORDINAVIMO REGLAMENTŲ BEI PREKYBOS IR BENDRADARBIAVIMO SUSITARIMO NUOSTATŲ, SUSIJUSIŲ SU NEDARBO SOCIALINIO DRAUDIMO IŠMOKŲ SKYRIMU, MOKĖJIMU IR DRAUDIMO LAIKOTARPIŲ SUMAVIMU, ĮGYVENDINIMO TVARKOS APRAŠO PATVIRTINIMO

2017 m. gruodžio 22 d. Nr. A1-646
Vilnius


Įgyvendindamas Nedarbo socialinio draudimo išmokų nuostatų, patvirtintų Lietuvos Respublikos Vyriausybės 2004 m. gruodžio 24 d. nutarimu Nr. 1656 „Dėl Nedarbo socialinio draudimo išmokų nuostatų ir Dalinio darbo išmokų nuostatų patvirtinimo“, 24 punktą ir siekdamas užtikrinti 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (ES) 2019/1149, kuriuo įsteigiama Europos darbo institucija, iš dalies keičiami reglamentai (EB) Nr. 883/2004, (ES) Nr. 492/2011 ir (ES) 2016/589 ir panaikinamas Sprendimas (ES) 2016/344, ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo su paskutiniais pakeitimais, padarytais 2017 m. kovo 21 d. Komisijos reglamentu (ES) 2017/492, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką, įgyvendinimą,
tvirtinu Europos Sąjungos socialinės apsaugos sistemų koordinavimo reglamentų bei Prekybos ir bendradarbiavimo susitarimo nuostatų, susijusių su nedarbo socialinio draudimo išmokų skyrimu, mokėjimu ir draudimo laikotarpių sumavimu, įgyvendinimo tvarkos aprašą (pridedama). 



Socialinės apsaugos ir darbo ministras			Linas Kukuraitis

darbo ministro 
2025 m. spalio 14 d. įsakymo Nr. A1-568
redakcija)



 SKYRIUS


. Europos Sąjungos socialinės apsaugos sistemų koordinavimo reglamentų bei Prekybos ir bendradarbiavimo susitarimo nuostatų, susijusių su nedarbo socialinio draudimo išmokų skyrimu, mokėjimu ir draudimo laikotarpių sumavimu, įgyvendinimo tvarkos aprašas (toliau – Tvarkos aprašas) nustato asmenų, atvykstančių į Lietuvos Respubliką ir iš jos išvykstančių, teisės į nedarbo socialinio draudimo išmokas, kitų valstybių narių bei Europos Sąjungos institucijų mokamas bedarbio išmokas ar pašalpas išsaugojimo atvejus, nedarbo socialinio draudimo (toliau – NSD) laikotarpių sumavimo tvarką, informacijos apsikeitimo atvejų (toliau – BUC) procedūras, struktūrizuotų elektroninių dokumentų (toliau – SED) ir asmeniui išduodamų dokumentų (toliau – PD) išdavimo, gavimo ir naudojimo tvarką, kiek šių klausimų nereglamentuoja Tvarkos aprašo 2 punkte nurodyti teisės aktai. 
. Tvarkos aprašas parengtas vadovaujantis:
. 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (ES) 2019/1149, kuriuo įsteigiama Europos darbo institucija, iš dalies keičiami reglamentai (EB) Nr. 883/2004, (ES) Nr. 492/2011 ir (ES) 2016/589 ir panaikinamas Sprendimas (ES) 2016/344, ir 2009 m. rugsėjo 16 d. Europos Parlamento ir Tarybos reglamentu (EB) Nr. 987/2009, nustatančiu Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, su paskutiniais pakeitimais, padarytais 2017 m. kovo 21 d. Komisijos reglamentu (ES) 2017/492, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką, (toliau kartu – koordinavimo reglamentai);
. 2009 m. rugpjūčio 27 d. Komisijos reglamentu (EB) Nr. 780/2009, kuriuo nustatomos kitų Europos Bendrijų tarnautojų įdarbinimo sąlygų 28a straipsnio 2 dalies 3 pastraipos ir 96 straipsnio 2 dalies 3 pastraipos įgyvendinimo nuostatos;
. 2010 m. lapkričio 24 d. Europos Parlamento ir Tarybos reglamentu (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams, kuriems tie reglamentai dar netaikomi tik dėl jų pilietybės;
. Europos Bendrijos bei jos valstybių narių ir Šveicarijos Konfederacijos susitarimu dėl laisvo asmenų judėjimo;
. Europos Sąjungos bei Europos atominės energijos bendrijos ir Jungtinės Didžiosios Britanijos ir Šiaurės Airijos Karalystės prekybos ir bendradarbiavimo susitarimu (toliau – Prekybos ir bendradarbiavimo susitarimas);
. Socialinės apsaugos sistemų koordinavimo administracinės komisijos 2009 m. birželio 12 d. rekomendacija Nr. U2 dėl Europos Parlamento ir Tarybos reglamento (EB) Nr. 883/2004 64 straipsnio 1 dalies a punkto taikymo bedarbiams asmenims, lydintiems savo sutuoktinius ar partnerius, kurie vykdo profesinę ar prekybinę veiklą valstybėje narėje, kuri nėra kompetentinga valstybė;
. Socialinės apsaugos sistemų koordinavimo administracinės komisijos 2009 m. birželio 12 d. sprendimu Nr. U2 dėl Europos Parlamento ir Tarybos reglamento (EB) Nr. 883/2004 65 straipsnio 2 dalies dėl visiškų bedarbių, išskyrus pasienio darbuotojus, kurie paskutinį kartą dirbdami pagal darbo sutartį ar savarankiškai gyveno valstybės narės, kuri nėra kompetentinga valstybė narė, teritorijoje, teisės į bedarbio išmokas taikymo srities;
. Socialinės apsaugos sistemų koordinavimo administracinės komisijos 2011 m. gruodžio 13 d. sprendimu Nr. U4 dėl Reglamento (EB) Nr. 883/2004 65 straipsnio 6 ir 7 dalyse ir Reglamento (EB) Nr. 987/2009 70 straipsnyje nustatytos kompensavimo tvarkos;
. Socialinės apsaugos sistemų koordinavimo administracinės komisijos 2019 m. birželio 27 d. sprendimu Nr. E7 dėl praktinės bendradarbiavimo ir keitimosi duomenimis tvarkos, kol valstybėse narėse bus visiškai įgyvendinta elektroninių socialinės apsaugos informacijos mainų (EESSI) sistema;
. Socialinės apsaugos sistemų koordinavimo administracinės komisijos 2021 m. spalio 19 d. sprendimu Nr. H12 dėl datos, į kurią turi būti atsižvelgiama nustatant Europos Parlamento ir Tarybos reglamento (EB) Nr. 987/2009 90 straipsnyje nurodyto konvertavimo kursus, (toliau – Sprendimas Nr. H12);
. Lietuvos Respublikos nedarbo socialinio draudimo įstatymu;
. Lietuvos Respublikos užimtumo įstatymu; 
. Nedarbo socialinio draudimo išmokų nuostatais, patvirtintais Lietuvos Respublikos Vyriausybės 2004 m. gruodžio 24 d. nutarimu Nr. 1656 „Dėl Nedarbo socialinio draudimo išmokų nuostatų ir Dalinio darbo išmokų nuostatų patvirtinimo“, (toliau – Nedarbo socialinio draudimo išmokų nuostatai).
. Tvarkos aprašas taikomas:
. valstybių narių piliečiams, asmenims be pilietybės ir pabėgėliams, gyvenantiems ar dirbantiems vienoje iš valstybių narių, kuriems yra ar buvo taikomi vienos ar daugiau valstybių narių teisės aktai, bei jų šeimos nariams;
. trečiųjų šalių piliečiams, gyvenantiems vienoje iš valstybių narių, jeigu jų padėtis visais atžvilgiais neapsiriboja viena valstybe, kaip apibrėžta Reglamente (ES) Nr. 1231/2010 (pavyzdžiui, anksčiau dirbo ar gyveno skirtingose valstybėse narėse). Santykiuose su Danijos Karalyste trečiųjų šalių piliečiams koordinavimo reglamentai netaikomi;
. Jungtinės Didžiosios Britanijos ir Šiaurės Airijos Karalystės (toliau – Jungtinė Karalystė) piliečiams, taip pat valstybių narių piliečiams, asmenims be pilietybės ir pabėgėliams, dirbantiems ar gyvenantiems Jungtinėje Karalystėje arba išvykstantiems į Jungtinę Karalystę ieškotis darbo;
. pagal Prekybos ir bendradarbiavimo susitarimą skiriant ir mokant nedarbo socialinio draudimo išmokas  asmenims, įskaitant asmenis be pilietybės ir pabėgėlius, kuriems yra ar buvo taikomi 1 ar daugiau valstybių narių ir Jungtinės Karalystės teisės aktai, kiek šių klausimų nereglamentuoja Prekybos ir bendradarbiavimo susitarimas. 
. Tvarkos apraše vartojamos sąvokos:
. EB-AATC dokumentas – asmeniui, dirbusiam Europos Sąjungos institucijose, išduodamas dokumentas, kurio forma patvirtinta 2009 m. rugpjūčio 27 d. Komisijos reglamentu (EB) Nr. 780/2009, kuriuo nustatomos Kitų Europos Bendrijų tarnautojų įdarbinimo sąlygų 28a straipsnio 2 dalies 3 pastraipos ir 96 straipsnio 2 dalies 3 pastraipos įgyvendinimo nuostatos.
. Elektroninių socialinės apsaugos informacijos mainų sistema  –sistema, nurodyta 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, 95 straipsnyje.
. Gyvenamoji vieta – valstybė narė, kurioje asmuo nuolat gyvena ir kurioje yra jo interesų centras. Nustatant asmens ryšį su nuolatine gyvenamąja vieta, atsižvelgiama į asmens gyvenimo Lietuvos Respublikoje trukmę ir tęstinumą pagal Lietuvos Respublikos gyventojų registro duomenis, išvykimo į kitą valstybę narę trukmę ir tikslą, veiklos pobūdį, konkrečius asmens ketinimus ir kitus 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, 11 straipsnyje numatytus kriterijus.
. Kitos valstybės narės kompetentinga įstaiga – bet kurios iš valstybių narių, išskyrus Lietuvos Respubliką, kompetentinga įstaiga, kaip apibrėžta 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo 1 straipsnio q punkte.
. Lietuvos Respublikos kompetentinga įstaiga – Valstybinio socialinio draudimo fondo valdybos prie Socialinės apsaugos ir darbo ministerijos direktoriaus įsakymu paskirtas teritorinis skyrius arba Užimtumo tarnyba prie Lietuvos Respublikos socialinės apsaugos ir darbo ministerijos.
. Nedarbo socialinio draudimo išmokų eksportas – teisės į nedarbo socialinio draudimo išmokas, kitų valstybių narių bei Europos Sąjungos institucijų mokamas bedarbio išmokas, paskirtas vienoje valstybėje narėje, išsaugojimas ir šių išmokų mokėjimas asmeniui, išvykusiam į kitą valstybę narę ieškotis darbo.
. Objektyvios aplinkybės – aplinkybės, nepriklausančios nuo bedarbio valios: liga, stichinė nelaimė, bedarbio šeimos narių ankstesnis išvykimas į valstybę narę, į kurią vyksta bedarbis, ar buvimas joje, kitoje valstybėje narėje galiojanti registracijos tvarka, padidėjusios bedarbio galimybės susirasti darbą kitoje valstybėje narėje ir pan. 
. Tarpvalstybinis darbuotojas – darbuotojas, pagal darbo sutartį arba savarankiškai dirbantis vienos valstybės narės teritorijoje, bet gyvenantis kitos valstybės narės teritorijoje (nuo pasienio darbuotojo jis skiriasi tuo, kad grįžta namo rečiau nei kartą per savaitę).
. Valstybė narė – bet kuri Europos Sąjungos valstybė narė, Europos ekonominės erdvės valstybė ar Šveicarijos Konfederacija, taip pat Jungtinė Karalystė, kai jai taikomas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos.
. Kitos Tvarkos apraše vartojamos sąvokos suprantamos taip, kaip apibrėžiamos koordinavimo reglamentuose, Konvencijoje dėl asmenų be pilietybės statuso, Lietuvos Respublikos įstatyme „Dėl užsieniečių teisinės padėties“, Nedarbo socialinio draudimo įstatyme ir Nedarbo socialinio draudimo išmokų nuostatuose.

 SKYRIUS


. Lietuvos Respublikos socialinės apsaugos ir darbo ministerija, įgyvendindama Lietuvos Respublikos socialinės apsaugos ir darbo ministerijos nuostatų, patvirtintų Lietuvos Respublikos Vyriausybės 1998 m. liepos 17 d. nutarimu Nr. 892 „Dėl Lietuvos Respublikos socialinės apsaugos ir darbo ministerijos nuostatų patvirtinimo“, 25.7 papunktį:
. metodiškai vadovauja Lietuvos Respublikos kompetentingoms įstaigoms; 
. apibendrina Lietuvos Respublikos kompetentingų įstaigų pateiktą statistinę informaciją apie vadovaujantis koordinavimo reglamentais skiriamas, mokamas nedarbo socialinio draudimo išmokas (toliau – NSDI). 
. Užimtumo tarnyba prie Lietuvos Respublikos socialinės apsaugos ir darbo ministerijos (toliau – Užimtumo tarnyba) vykdo šias funkcijas:
. užtikrina darbuotojų migrantų socialinės apsaugos nuostatų įgyvendinimą, Europos Sąjungos (toliau – ES) teisės aktų, susijusių su darbo migracija ir socialinės apsaugos sistemų koordinavimu, taikymą; 
. veikia kaip susižinojimo tarnyba, įgyvendindama ES teisės aktų, susijusių su socialinės apsaugos sistemų koordinavimu, nuostatas;
. konsultuoja Užimtumo tarnybos administracijos padalinius, vykdančius klientų aptarnavimo funkcijas, BUC, SED inicijavimo, pildymo ir siuntimo elektroninėje socialinės apsaugos informacijos mainų sistemoje (toliau – EESSI) ir PD išdavimo klausimais;
. teikia metodinę pagalbą Užimtumo tarnybos administracijos padaliniams ir užtikrina ES teisės aktų, susijusių su darbo migracija ir socialinės apsaugos sistemų koordinavimu, nuostatų įgyvendinimą ir Socialinės apsaugos sistemų koordinavimo administracinės komisijos patvirtintų tipinių formų pažymų, susijusių su NSDI skyrimu darbuotojams migrantams, asmeniui prašant, išdavimą, tarpininkavimą dėl jų gavimo iš kitos valstybės narės kompetentingos įstaigos;
. kaupia statistinius duomenis apie nedarbo socialinio draudimo išmokų eksportą (toliau – NSDI eksportas) pagal valstybes nares ir teikia statistinę informaciją Socialinės apsaugos ir darbo ministerijai.
. Valstybinio socialinio draudimo fondo valdyba prie Socialinės apsaugos ir darbo ministerijos (toliau – VSDFV) ir VSDFV direktoriaus įsakymu paskirtas teritorinis skyrius (paskirti teritoriniai skyriai) (toliau – VSDFV paskirtas teritorinis skyrius):
. yra atsakingi už NSDI skyrimą ir mokėjimą vadovaujantis koordinavimo reglamentais bei Prekybos ir bendradarbiavimo susitarimu; 
. yra atsakingi už NSDI kompensavimą kitos valstybės narės kompetentingai įstaigai ir teikia kitoms valstybėms narėms prašymus dėl paskirtų ir išmokėtų NSDI kompensavimo;
. pildo BUC keičiantis informacija, siekiant nustatyti bedarbio teisę į NSDI, jos dydį ir mokėjimo trukmę (toliau – UB_BUC_01) ir išmokų kompensavimą (toliau – UB_BUC_04), asmeniui prašant, išduoda PD dėl NSD laikotarpių, kurie turi būti sumuojami skiriant NSDI, kurio forma patvirtinta Socialinės apsaugos sistemų koordinavimo administracinės komisijos 2010 m. balandžio 14–15 d. 320 posėdžio protokolu, (toliau – U1 dokumentas);
. kaupia statistinius duomenis apie išmokėtas NSDI pagal valstybes nares ir teikia statistinę informaciją Socialinės apsaugos ir darbo ministerijai;
. teikia metodinę pagalbą ir užtikrina ES teisės aktų, susijusių su darbo migracija ir socialinės apsaugos sistemų koordinavimu, nuostatų įgyvendinimą ir Socialinės apsaugos sistemų koordinavimo administracinės komisijos patvirtintų tipinių formų pažymų, susijusių su NSDI skyrimu darbuotojams migrantams, asmeniui prašant, išdavimą, tarpininkavimą dėl jų gavimo iš kitų valstybių narių kompetentingų įstaigų.
. Užimtumo tarnybos administracijos padaliniai vykdo šias funkcijas:
. asmenį, kuris atvyko iš kitos valstybės narės ir kuriam priklauso eksportuojama NSDI, registruoja, o PD dėl teisės į NSDI išsaugojimo, kurio forma patvirtinta Socialinės apsaugos sistemų koordinavimo administracinės komisijos 2010 m. kovo 17–18 d. 319 posėdžio protokolu, (toliau – U2 dokumentas) nurodytus duomenis perduoda VSDFV pagal asmens duomenų teikimo sutartį;
. užpildo ir išduoda asmeniui EB-AATC dokumentus, o EB-AATC dokumente nurodytus duomenis perduoda VSDFV pagal asmens duomenų teikimo sutartį;
. užpildo ir išduoda U2 dokumentą, kai asmuo, kuriam priklauso eksportuojama NSDI, vyksta į kitą valstybę narę;
. užpildo ir išduoda asmeniui PD dėl aplinkybių, galinčių turėti įtakos teisei į NSDI, kurio forma patvirtinta Socialinės apsaugos sistemų koordinavimo administracinės komisijos 2010 m. kovo 17–18 d. 319 posėdžio protokolu (toliau – U3 dokumentas), kai atsiranda aplinkybių, galinčių turėti įtakos teisei į NSDI;
. konsultuoja asmenis apie registracijos tvarką, kreipiantis dėl NSDI, konkrečioje valstybėje narėje;
. informuoja asmenis apie pasikeitusias aplinkybes dėl NSDI mokėjimo NSDI eksporto atveju;
. pildo BUC NSDI eksportui (toliau – UB_BUC_02) ir tuo pačiu metu vykdomai registracijai (toliau – UB_BUC_03) priskirtus SED;
. kaupia statistinius duomenis apie NSDI eksportą pagal valstybes nares ir perduoda šiuos duomenis bei kitą informaciją VSDFV ir (ar) VSDFV paskirtam teritoriniam skyriui (asmens vardas, pavardė, gimimo data, informacija apie registraciją kitoje valstybėje narėje ir kiti duomenys, nurodyti asmens duomenų teikimo sutartyje, dėl NSDI mokėjimo NSDI eksporto laikotarpiu).

 SKYRIUS


. Asmenys, kurie turi U2 dokumentą arba kuriems reikalingas EB-AATC dokumentas ir kurie atvyksta į Lietuvos Respubliką iš valstybių narių, teisę gauti NSDI išsaugo arba ją įgyja įsiregistravę Užimtumo tarnyboje (suteikus bedarbio statusą) pagal Nedarbo socialinio draudimo įstatymą. Teisė gauti NSDI išsaugoma įsiregistravus Užimtumo tarnyboje per U2 dokumente nurodytą terminą.
. Užimtumo tarnyba, gavusi asmens pateiktą U2 dokumentą, ne vėliau kaip per 5 darbo dienas nuo U2 dokumento gavimo dienos inicijuoja UB_BUC_02, užpildo SED U009 „Pranešimas apie registraciją. Išmokų eksportas“ (toliau – SED U009) ir per EESSI išsiunčia jį kitos valstybės narės kompetentingai įstaigai, išdavusiai U2 dokumentą. Jeigu bedarbis pavėlavo užsiregistruoti Užimtumo tarnyboje per U2 dokumente nurodytą terminą arba jeigu yra aplinkybių, dėl kurių asmeniui negali būti suteikiamas bedarbio statusas, Užimtumo tarnyba apie tai per 5 darbo dienas informuoja kitos valstybės narės kompetentingą įstaigą – siunčia SED U009 ir (ar) SED U010 „Aplinkybės, kurios galėtų turėti įtakos teisei į išmokas. Eksportas“ (toliau – SED U010). Tokiu atveju dėl teisės į NSDI išsaugojimo sprendžia kitos valstybės narės kompetentinga įstaiga.
. Jeigu asmuo, atvykęs iš kitos valstybės narės, neturi U2 dokumento, bet raštu informuoja, kad jam kitoje valstybėje narėje buvo mokama NSDI, ir asmuo pateikė prašymą dėl NSDI eksporto (nurodo savo vardą, pavardę, gimimo datą, kitos valstybės narės, kurioje jam buvo mokama NSDI, kompetentingos institucijos pavadinimą ir suteiktą identifikacinį numerį), Užimtumo tarnyba per 5 darbo dienas nuo minėto rašto gavimo dienos kreipiasi į kitos valstybės narės kompetentingą įstaigą – siunčia SED U007 „Prašymas išduoti dokumentą dėl išmokų eksporto“ dėl SED U008 „Dokumentas dėl išmokų eksporto“ (toliau – SED U008) gavimo.
. Jeigu Užimtumo tarnyba gauna iš kitos valstybės narės SED U012 „Prašymas pateikti mėnesinę ataskaitą. Išmokų eksportas“ arba jeigu U2 dokumente nurodyta, kad kitos valstybės narės kompetentinga įstaiga pageidauja kas mėnesį gauti patvirtinimą apie tai, kad bedarbis tebėra registruotas Užimtumo tarnyboje ir vykdo visus reikalavimus, numatytus Užimtumo įstatyme, ji kas mėnesį kitos valstybės narės kompetentingai įstaigai siunčia SED U013 „Mėnesinė ataskaita“.
. Per 5 darbo dienas nuo duomenų, galinčių turėti įtakos NSDI mokėjimui, gavimo dienos Užimtumo tarnyba užpildo ir išsiunčia kitos valstybės narės kompetentingai įstaigai SED U010, informuodama apie šias aplinkybes, o asmeniui – U3 dokumentą, išskyrus atvejus, kai pats asmuo informuoja apie pasikeitusias aplinkybes. Užimtumo tarnyba, pildydama SED U010, pažymi, ar pageidauja gauti SED U011 „Įtaka teisei į išmoką. Išmokų eksportas“ iš kitos valstybės narės kompetentingos įstaigos.
. Asmuo, pageidaujantis pratęsti U2 dokumente nurodytą NSDI mokėjimo terminą, gali kreiptis tiesiogiai į kitos valstybės narės kompetentingą įstaigą, kuri išdavė U2 dokumentą ir kuri priima sprendimą dėl NSDI mokėjimo pratęsimo, arba Užimtumo tarnybai raštu pateikti laisvos formos prašymą, kuriame turi būti nurodoma vardas, pavardė, gimimo data ir kitos valstybės narės, kurioje jam buvo mokama NSDI, pavadinimas, objektyvios aplinkybės dėl NSDI eksporto pratęsimo. Užimtumo tarnyba per 5 darbo dienas nuo šiame punkte nurodyto prašymo gavimo dienos apie jį informuoja kitos valstybės narės kompetentingą įstaigą – siunčia SED H001 „Informacinis pranešimas / prašymas“ (toliau – SED H001).
. Užimtumo tarnyba, gavusi asmens laisvos formos prašymą išduoti EB-AATC dokumentą, ne vėliau kaip per 3 darbo dienas nuo prašymo gavimo dienos šį dokumentą užpildo ir įteikia asmeniui ar išsiunčia paštu. Vėliau Užimtumo tarnyba šį dokumentą pildo ir kas mėnesį perduoda asmeniui (papildomo asmens prašymo nereikia). Dėl teisės gauti NSDI visais atvejais sprendžia ES institucijos, priimančios EB-AATC dokumentą.
. NSDI bedarbiui moka ją paskyrusios valstybės narės kompetentinga įstaiga arba ES institucija šioje valstybėje narėje galiojančių teisės aktų nustatyta tvarka, remdamasi iš Užimtumo tarnybos gauta šiame skyriuje nurodyta informacija, susijusia su šio bedarbio statusu ir darbo paieška.

 SKYRIUS


. Išvykstantis iš Lietuvos Respublikos bedarbis teisę į NSDI išsaugo, jeigu jis:
. buvo įsiregistravęs kaip bedarbis Užimtumo tarnyboje ne mažiau kaip 4 savaites. Užimtumo tarnyba, gavusi bedarbio prašymą išduoti U2 dokumentą, patvirtinantį teisę į nedarbo socialinio draudimo išmokos eksportą, (Tvarkos aprašo 1 priedas) (toliau – prašymas išduoti U2 dokumentą), atsižvelgdama į prašyme nurodytas objektyvias aplinkybes, gali leisti jam išvykti nesibaigus 4 savaičių laikotarpiui, bet ne anksčiau, negu Užimtumo tarnyboje elektroniniu būdu per Užimtumo tarnybos informacinės sistemos portalą gaunama informacija apie VSDFV paskirto teritorinio skyriaus priimtą sprendimą (nurodant NSDI skyrimo datą, numerį, išmokos dydį ir trukmę, stažą, reikalingą teisei į NSDI nustatyti, laikotarpį, kuriam nustatyta teisė į NSDI, NSDI skyrimo ar neskyrimo priežastis) dėl NSDI skyrimo;
. įsiregistruoja valstybės narės, į kurią atvyksta, įdarbinimo tarnyboje per 7 kalendorines dienas nuo atvykimo, kaip nurodyta U2 dokumente. Šį terminą Užimtumo tarnyba gali pratęsti iki bedarbio laisva forma raštu ar elektroniniu paštu nurodytų objektyvių aplinkybių išnykimo. 
. Jeigu bedarbis, kuriam U2 dokumentas jau buvo išduotas, nusprendė nebevykti į kitą valstybę narę ieškotis darbo, jis per U2 dokumente nurodytą užsiregistravimo kitoje valstybėje narėje terminą turi apie tai raštu informuoti Užimtumo tarnybą (nurodydamas vardą, pavardę, gimimo datą) ir jam bus toliau tęsiamas NSDI mokėjimas. Šį terminą Užimtumo tarnyba gali pratęsti iki bedarbio laisva forma raštu ar elektroniniu paštu nurodytų objektyvių aplinkybių išnykimo. 
. Teisė į NSDI eksportą galioja 3 mėnesius po NSDI paskyrimo, o bendras NSDI mokėjimo laikotarpis negali viršyti pagal Nedarbo socialinio draudimo įstatymą asmeniui nustatyto NSDI mokėjimo laikotarpio. Bedarbiui iki šio laikotarpio pabaigos raštu ar elektroniniu paštu pateikus prašymą pratęsti NSDI eksporto terminą (Tvarkos aprašo 2 priedas), Užimtumo tarnyba gali jį pratęsti ne daugiau kaip iki 6 mėnesių (bet ne ilgiau kaip iki laikotarpio, kuriam paskirta NSDI, pabaigos), atsižvelgdama į objektyvias aplinkybes, nurodytas asmens prašyme. Užimtumo tarnyba ne vėliau kaip per 5 darbo dienas nuo sprendimo pratęsti NSDI eksporto terminą priėmimo dienos užpildo ir išsiunčia kitos valstybės narės kompetentingai įstaigai SED U015 „Išmokų eksporto laikotarpio pratęsimas“.
. Bedarbis išsaugo teisę ir toliau gauti NSDI pagal Nedarbo socialinio draudimo įstatymą, kai sugrįžta iš kitos valstybės narės į Lietuvos Respubliką ir apie tai raštu informuoja (nurodydamas vardą, pavardę, gimimo datą) Užimtumo tarnybą iki U2 dokumente nurodyto termino pabaigos, kuris gali būti pratęstas atsižvelgiant į bedarbio laisva forma raštu ar elektroniniu paštu nurodytas objektyvias aplinkybes.
. Užimtumo tarnyba turi teisę patikrinti pagal savo turimą informaciją Tvarkos aprašo 17– 20 punktuose nurodytų asmens pateikiamų objektyvių aplinkybių buvimą ir pareikalauti, kad asmuo pateiktų šias aplinkybes patvirtinančius dokumentus. 
. Jei bedarbis grįžta į Lietuvos Respubliką nepasibaigus NSDI eksporto laikotarpiui ir Užimtumo tarnyba sužino, kad jis neinformavo kitos valstybės narės kompetentingos įstaigos apie savo grįžimą, Užimtumo tarnyba per 5 darbo dienas nuo sužinojimo dienos praneša kitos valstybės narės kompetentingai įstaigai apie bedarbio grįžimą – siunčia SED U014 „Pranešimas apie grįžimą“.
. Jei teisė į NSDI pasibaigia eksporto laikotarpiu, o NSDI mokėjimo laikotarpis yra trumpesnis, nei buvo nurodyta U2 dokumente ar SED U008, Užimtumo tarnyba turi informuoti kitos valstybės narės kompetentingą įstaigą – siųsti SED U016 „Teisės į išmoką galiojimo pabaiga“.
. Bedarbiui, išvykusiam ieškotis darbo į kitą valstybę narę, taikoma kitoje valstybėje narėje galiojanti kontrolės tvarka ir tos valstybės narės teisės aktuose nustatytos sąlygos.
. NSDI bedarbiui mokama atsižvelgiant į Užimtumo tarnybai per informacinės sistemos portalą pateiktą šiame skyriuje nurodytą informaciją, susijusią su šio bedarbio statusu ir darbo paieška, gautą iš valstybės narės, į kurią bedarbis išvyko ieškotis darbo, kompetentingos įstaigos.

 SKYRIUS


. Nustatydamas asmens teisę į NSDI, VSDFV paskirtas teritorinis skyrius atsižvelgia į kitos valstybės narės kompetentingos įstaigos išduotus U1 dokumentą ir (ar) SED U002 „Draudimo stažas“ (toliau – SED U002).
. Nustatant asmens teisę į NSDI ir apskaičiuojant bedarbio NSD stažą, sumuojami kitose valstybėse narėse įgyti nedarbo draudimo laikotarpiai, jeigu paskutinis NSD laikotarpis buvo įgytas Lietuvos Respublikoje, išskyrus išimtis, nustatytas Tvarkos aprašo 28 punkte. 
. Jeigu asmens paskutinis NSD laikotarpis buvo įgytas kitoje valstybėje narėje ir teisei į NSDI nustatyti nepakanka Lietuvos Respublikoje įgyto ir asmens pateiktais dokumentais įrodyto NSD stažo, asmuo ne vėliau kaip per 12 mėnesių nuo paskutinio prašymo skirti NSDI pateikimo dienos VSDFV paskirtam teritoriniam skyriui turi pateikti Prašymą tarpininkauti dėl nedarbo socialinio draudimo ir darbinės veiklos laikotarpių, įgytų kitoje valstybėje narėje, patvirtinimo (Tvarkos aprašo 4 priedas) (toliau – prašymas tarpininkauti) arba kitos valstybės narės išduotą U1 dokumentą. VSDFV paskirtas teritorinis skyrius, atsižvelgdamas į asmens prašyme tarpininkauti nurodytus duomenis, ne vėliau kaip per 7 darbo dienas kreipiasi į kitos valstybės narės kompetentingą įstaigą. Asmeniui pateikus U1 dokumentą ar iš kitos valstybės narės gavus dokumentus ir (ar) duomenis apie darbinę veiklą, per 10 darbo dienų nuo U1 dokumento, o jeigu U1 dokumentas nepateikiamas – nuo SED gavimo dienos įvertina išimties taikymo ir NSD stažo įskaitymo galimybę, t. y. sumuoja kitose valstybėse narėse įgytus nedarbo draudimo laikotarpius, jeigu bedarbis:
. paskutinį kartą vykdė profesinę veiklą, gyvendamas Lietuvos Respublikoje ir dirbdamas pagal darbo sutartį laive, kuris plaukiojo su kitos valstybės narės vėliava;
. dirbo pagal darbo sutartį 2 ar daugiau valstybių narių teritorijose ir:
. paskutinį kartą vykdė profesinę veiklą, gyvendamas Lietuvos Respublikoje bei didelę laiko dalį, kaip tai suprantama pagal Reglamento (EB) Nr. 987/2009 14 straipsnio 8 dalį, joje dirbdamas;
. paskutinį kartą vykdė profesinę veiklą, gyvendamas Lietuvos Respublikoje, nors dirbo kelioms įmonėms, kurių registruota buveinės vieta arba veiklos vieta yra skirtingose valstybėse narėse, bet ne Lietuvos Respublikoje;
. paskutinį kartą vykdė profesinę veiklą, negyvendamas Lietuvos Respublikoje, tačiau didelę veiklos dalį vykdė įmonėje (įmonėse) ar pas darbdavį (darbdavius), kurių registruota buveinės ar veiklos vieta yra Lietuvos Respublikoje;
. vykdė individualią veiklą 2 ar daugiau valstybių narių teritorijose ir:
. paskutinį kartą vykdė profesinę veiklą, gyvendamas Lietuvos Respublikoje ir didelę laiko dalį joje dirbdamas;
. Lietuvos Respublikoje yra jo veiklos centras, kaip tai suprantama pagal Reglamento (EB) Nr. 987/2009 14 straipsnio 9 dalį, jeigu jis negyvena 1 iš valstybių narių, kurioje dirba didelę laiko dalį;
. paskutinio darbo metu išsaugojo glaudų ryšį su Lietuvos Respublika, nes:
. dirbo pasienio darbuotoju kitoje valstybėje narėje;
. dirbo kitoje valstybėje narėje sezoninį darbą;
. dirbo kitoje valstybėje narėje laikinai, ne ilgiau kaip 30 mėnesių per pastaruosius 36 mėnesius iki bedarbio statuso įgijimo dienos;
. yra asmuo, kuriam taikomas valstybių narių kompetentingų valdžios institucijų ar jų paskirtų įstaigų susitarimas dėl išimčių taikymo nustatant taikytinus teisės aktus pagal Reglamento (EB) Nr. 883/2004 16 straipsnį, jei jis paskutinį kartą vykdė profesinę veiklą, gyvendamas valstybėje narėje, kuri nėra kompetentinga valstybė narė;
. yra asmuo, kuris patenka į Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Išstojimo susitarimas) taikymo laikotarpį ir kurio paskutinis NSD laikotarpis buvo Jungtinėje Karalystėje, ir po Išstojimo susitarime numatyto pereinamojo laikotarpio pabaigos asmeniui buvo nepertraukiamai taikoma Išstojimo susitarimo 30 straipsnio 1 dalis, ir nuo darbinės veiklos nutraukimo Jungtinėje Karalystėje (kai asmuo nebuvo deklaravęs išvykimo iš Lietuvos Respublikos) arba nuo gyvenamosios vietos deklaravimo Lietuvos Respublikoje (kai asmuo buvo deklaravęs išvykimą iš Lietuvos Respublikos) iki registracijos Užimtumo tarnyboje praėjo ne daugiau kaip 30 dienų, jeigu atitinka Tvarkos aprašo 28.4.2–28.4.3 papunkčiuose nurodytas sąlygas.
. Bedarbiui, kuriam taikomas Tvarkos aprašo 28 punktas, NSDI apskaičiuojama vertinant ir kitoje valstybėje narėje gautą darbo užmokestį arba profesinės veiklos pajamas: 
. tokiais atvejais asmens mėnesio draudžiamosios pajamos (vidutinis asmens darbo užmokestis) apskaičiuojamos Nedarbo socialinio draudimo įstatymo 8 straipsnyje bei Nedarbo socialinio draudimo išmokų nuostatų 5 punkte nustatyta tvarka, įskaitant (vertinant) darbo užmokestį arba profesinės veiklos pajamas, kurias bedarbis gavo toje valstybėje narėje, kurios teisės aktai jam buvo taikomi dirbant paskiausią darbą pagal darbo sutartį arba savarankišką darbą, vadovaujantis tų valstybių narių kompetentingų įstaigų išduotais U1 dokumentu ar SED U004 „Informacija apie darbo užmokestį“ (toliau – SED U004);
. asmens vidutinės mėnesio draudžiamosios pajamos apskaičiuojamos valstybės narės pateiktą asmens darbo užmokestį (nurodytą viso laikotarpio sumą ar valandinį darbo užmokestį), nepriklausomai nuo to, kokiu formatu ir už kokios trukmės laikotarpį valstybė narė pateikė duomenis, VSDFV direktoriaus nustatyta tvarka perskaičiuojant į asmens vidutinį darbo užmokestį per mėnesį. Perskaičiuotas asmens vidutinis darbo užmokestis per mėnesį į asmens draudžiamąsias pajamas įskaitomas tik už darbo kitoje valstybėje narėje mėnesius.
. Jei asmuo, kuriam taikomas Tvarkos aprašo 28 punktas, nepateikia U1 dokumento iš kitos valstybės narės arba šiame dokumente nepakanka duomenų teisei į NSDI nustatyti ir (ar) NSDI apskaičiuoti, VSDFV paskirtas teritorinis skyrius inicijuoja UB_BUC_01 ir kitos valstybės narės kompetentingai įstaigai siunčia SED U001 „Prašymas nurodyti draudimo stažą“ (toliau – SED U001) ir (ar) SED U003 „Prašymas pateikti informaciją apie darbo užmokestį“ (toliau – SED U003).
. Jeigu asmens paskutinis NSD stažo laikotarpis buvo įgytas kitoje valstybėje narėje, bet Lietuvos Respublikoje įgyto NSD stažo užtenka teisei į NSDI nustatyti, VSDFV paskirtas teritorinis skyrius asmeniui paskiria NSDI ir apskaičiuoja jos dydį pagal turimus duomenis. Gavus asmens prašymą tarpininkauti ir nustačius, kad prašymas tarpininkauti pateiktas ne vėliau kaip per 12 mėnesių nuo paskutinio prašymo skirti NSDI pateikimo dienos, kreipiasi į kitą valstybę narę dėl NSD stažo ir pajamų patvirtinimo – siunčia SED U001 ir (ar) SED U003.
. Jeigu asmens pateiktame U1 dokumente arba gautame SED U004 nepakanka duomenų asmens vidutiniam darbo užmokesčiui apskaičiuoti arba juos reikia tikslinti, VSDFV paskirtas teritorinis skyrius ne vėliau kaip per 5 darbo dienas kreipiasi į kitos valstybės narės kompetentingą įstaigą dėl duomenų papildymo ir (ar) patikslinimo ir apie tai informuoja pareiškėją, nurodydamas, kad NSDI bus perskaičiuojama (sprendimas bus peržiūrėtas) ne vėliau kaip per 10 darbo dienų nuo duomenų gavimo iš kitos valstybės narės kompetentingos įstaigos dienos (išmokant nepriemoką, jeigu ji susidarys).
. Jeigu, gavus duomenis (SED U002 ir (ar) SED U004) iš kitos valstybės narės kompetentingos įstaigos ir VSDFV paskirtam teritoriniam skyriui perskaičiavus išmoką pagal naujus duomenis, paaiškėja, kad turi būti mokama mažesnė NSDI, ir jeigu dar nebaigtas jos mokėjimas, nuo kito mėnesio 1 dienos pradedama mokėti mažesnė NSDI, tačiau permoka iš bedarbio, jeigu nėra jo kaltės (nebuvo nurodęs neteisingų duomenų, nenuslėpė darbo užsienyje) neišskaičiuojama. Jeigu NSDI ar jos dalis jau išmokėta, po perskaičiavimo nustatyta permokėta suma išieškoma Lietuvos Respublikos valstybinio socialinio draudimo įstatymo 21 straipsnyje nustatyta tvarka. Jeigu, perskaičiavus NSDI, paaiškėja, kad turi būti mokama didesnė NSDI, didesnė NSDI (jos skirtumas) mokama už visą laikotarpį nuo jos paskyrimo dienos.
. Jei tarp valstybių narių kyla nesutarimų dėl asmens gyvenamosios vietos nustatymo, VSDFV paskirtas teritorinis skyrius ir kitos valstybės narės kompetentinga įstaiga bendru susitarimu nustato asmens gyvenamąją vietą pagal jo interesų centrą, atsižvelgdami į Reglamento (EB) Nr. 987/2009 11 straipsnyje nurodytas sąlygas.

 SKYRIUS


 SKIRSNIS


. Jei pasienio darbuotojas, gyvenantis Lietuvos Respublikoje ir dirbantis kitoje valstybėje narėje, neteko darbo, jis turi užsiregistruoti Užimtumo tarnyboje ir pateikti prašymą skirti NSDI (toliau – prašymas skirti NSDI). Prašymo skirti NSDI formą, suderintą su Užimtumo tarnyba, tvirtina VSDFV direktorius.
. VSDFV paskirtas teritorinis skyrius per 5 darbo dienas nuo prašymo skirti NSDI gavimo dienos inicijuoja UB_BUC_01, užpildo ir siunčia SED U001CB „Prašymas nurodyti draudimo stažą. Pasienio darbuotojas“ (toliau – SED U001CB) bei SED U003 kitos valstybės narės kompetentingai įstaigai, jeigu neturi informacijos apie NSD stažą ir pajamas, reikalingos asmens teisei į NSDI ir jos dydžiui nustatyti.
. Nustatydamas asmens teisę į NSDI ir jos dydį, VSDFV paskirtas teritorinis skyrius atsižvelgia ir į kitoje valstybėje narėje įgytą NSD stažą, kuris patvirtinamas SED U017 „Draudimo stažas. Pasienio darbuotojas“ (toliau – SED U017), taip pat pagal SED U004 įskaito darbo užmokestį arba profesinės veiklos pajamas, kuriuos pasienio darbuotojas gavo toje valstybėje narėje, kurios teisės aktai jam buvo taikomi dirbant paskutinį darbą.
. Bedarbis, buvęs pasienio darbuotojas, turi teisę registruotis ir paskiausios darbo vietos valstybės narės įdarbinimo tarnyboje.
. Jei bedarbis, buvęs pasienio darbuotojas, registruojasi ir Užimtumo tarnyboje, ir kitos valstybės narės įdarbinimo tarnyboje, jis turi vykdyti abiejų valstybių nacionaliniuose teisės aktuose nustatytas pareigas, tačiau pirmenybė teikiama pareigoms ir (arba) veiksmams, susijusiems su darbo paieška, kuriuos bedarbis vykdo Lietuvos Respublikoje.
. Tai, kad bedarbis, buvęs pasienio darbuotojas, valstybėje, kurioje jis dirbo paskutinį darbą, neįvykdė visų pareigų ir (arba) veiksmų, susijusių su darbo paieška, neturi įtakos Lietuvos Respublikoje paskirtai NSDI.
. Užimtumo tarnyba turi teisę prašyti kitos valstybės narės kompetentingos įstaigos informacijos apie registraciją ir darbo paiešką – inicijuoti UB_BUC_03 ir siųsti SED U018 „Prašymas pateikti informaciją apie registraciją. Pasienio darbuotojas“ (toliau – SED U018).

 SKIRSNIS
SED APIE BEDARBIU TAPUSĮ TARPVALSTYBINĮ DARBUOTOJĄ, KURIS GYVENA LIETUVOS RESPUBLIKOJE IR KURIS PASKIAUSIAI DIRBO KITOJE VALSTYBĖJE NARĖJE, PILDYMAS

. Tarpvalstybinis darbuotojas, kuris gyvena Lietuvos Respublikoje ir kuris paskiausiai dirbo kitoje valstybėje narėje, gali kreiptis dėl NSDI į kitos valstybės nares, kurioje dirbo, kompetentingą įstaigą arba į Užimtumo tarnybą ir pateikti prašymą skirti NSDI.
. VSDFV paskirtas teritorinis skyrius per 5 darbo dienas nuo prašymo skirti NSDI gavimo dienos inicijuoja UB_BUC_01, užpildo ir siunčia SED U001 bei SED U003 kitos valstybės narės kompetentingai įstaigai.
. Nustatydamas asmens teisę į NSDI ir jos dydį, VSDFV paskirtas teritorinis skyrius atsižvelgia ir į kitoje valstybėje narėje įgytą asmens NSD stažą, kuris patvirtinamas SED U002 ar U1 dokumentu, taip pat pagal SED U004 įskaito darbo užmokestį arba profesinės veiklos pajamas, kuriuos tarpvalstybinis darbuotojas gavo toje valstybėje narėje, kurios teisės aktai jam buvo taikomi dirbant paskutinį darbą.
. Jei tarpvalstybinis darbuotojas dėl NSDI kreipėsi į savo paskiausios darbo vietos valstybę, jam grįžus į Lietuvos Respubliką, kitoje valstybėje narėje paskirta NSDI gali būti eksportuojama 3 mėnesius ir jos eksportas gali būti pratęstas pagal kitos valstybės narės teisės aktus.

 SKIRSNIS


. Jei į Užimtumo tarnybą kreipiasi darbo netekęs pasienio darbuotojas, kuris vykdė savarankišką veiklą Lietuvos Respublikoje, o gyvena kitoje valstybėje narėje, kurioje savarankiškai dirbančių asmenų kategorijoms netaikoma tos valstybės narės bedarbio išmokų sistema, jo teisė į NSDI nustatoma pagal Nedarbo socialinio draudimo įstatymą.
. Savarankiškai dirbantis pasienio darbuotojas dėl NSDI gali kreiptis ir į savo gyvenamosios vietos valstybės narės įdarbinimo tarnybą. 
. Jeigu bedarbis nepageidauja būti ar likti Užimtumo tarnybos žinioje po to, kai jis joje užsiregistravo, ir pageidauja ieškotis darbo gyvenamosios vietos valstybėje narėje, jis apie tai turi raštu informuoti Užimtumo tarnybą (nurodomas vardas, pavardė, asmens kodas ar gimimo data (jei neturi asmens kodo) ir (ar) valstybinio socialinio draudimo numeris). VSDFV paskirtas teritorinis skyrius moka NSDI iki laikotarpio, kuriuo turima teisė į šią išmoką, pabaigos. 
. Užimtumo tarnyba gali prašyti kitos valstybės narės kompetentingos įstaigos informacijos apie asmens registraciją tos valstybės narės kompetentingoje įstaigoje ir apie darbo paiešką – inicijuoti UB_BUC_03 ir siųsti SED U018. 
. Valstybių narių, kurių teisės aktuose nenumatytos NSDI savarankiškai dirbantiems pasienio darbuotojams, sąrašas skelbiamas Socialinės apsaugos ir darbo ministerijos interneto svetainėje. 

 SKYRIUS


. Bedarbis prašymą išduoti U1 dokumentą, patvirtinantį nedarbo socialinio draudimo ir darbinės veiklos laikotarpius, įgytus Lietuvos Respublikoje, (Tvarkos aprašo 3 priedas) (toliau – prašymas išduoti U1 dokumentą) gali pateikti VSDFV paskirtam teritoriniam skyriui tiesiogiai (kartu pateikiamas asmens tapatybę patvirtinantis dokumentas (pasas, asmens tapatybės kortelė, leidimas gyventi Lietuvoje), kuris, įsitikinus asmens tapatybe, grąžinamas jį pateikusiam asmeniui, dokumento kopija nedaroma), per įgaliotus atstovus (kartu pateikiamas įgalioto asmens tapatybę patvirtinantis dokumentas (pasas, asmens tapatybės kortelė, leidimas gyventi Lietuvoje), kuris, įsitikinus asmens tapatybe, grąžinamas jį pateikusiam asmeniui, dokumento kopija nedaroma, įgaliojimas, kuris, prašymą išduoti U1 dokumentą priėmusiam darbuotojui padarius jo kopiją, grąžinamas asmeniui), paštu (pridedama teisės aktų nustatyta tvarka patvirtinta asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) kopija) ar per Elektroninę gyventojų aptarnavimo sistemą (toliau – EGAS).
. Asmeniui pateikus prašymą išduoti U1 dokumentą, VSDFV paskirtas teritorinis skyrius ne vėliau kaip per 5 darbo dienas nuo prašymo gavimo dienos užpildo U1 dokumentą ir jį pateikia EGAS. Asmens prašymu U1 dokumentas gali būti išduodamas jam asmeniškai, jo įgaliotam atstovui arba siunčiamas paštu asmens nurodytu adresu.
. Bedarbis, prieš išvykdamas į kitą valstybę narę, prašymą išduoti U2 dokumentą gali pateikti Užimtumo tarnybai tiesiogiai, per įgaliotą atstovą, paštu arba elektroniniu paštu, jeigu prašymas išduoti U2 dokumentą pasirašytas kvalifikuotu elektroniniu parašu. Jei prašymas išduoti U2 dokumentą pateikiamas paštu, elektroniniu paštu ar per įgaliotą asmenį, atsiimti U2 dokumentą galima tik tiesiogiai atvykus į Užimtumo tarnybą ir pateikus asmens tapatybę patvirtinantį dokumentą (pasą, asmens tapatybės kortelę, leidimą gyventi Lietuvoje). Jei prašymas išduoti U2 dokumentą pateikiamas Užimtumo tarnybai tiesiogiai, šį dokumentą atsiimti gali pats bedarbis, jo įgaliotas atstovas arba bedarbio prašymu jis išsiunčiamas jam paštu.
. Bedarbiams, turintiems teisę gauti NSDI Lietuvos Respublikoje ir išvykstantiems ieškotis darbo į kitą valstybę narę, pateikus prašymą išduoti U2 dokumentą, Užimtumo tarnyba ne vėliau kaip per 5 darbo dienas nuo prašymo išduoti U2 dokumentą gavimo dienos jį išduoda tiesiogiai, įgaliotam atstovui ar išsiunčia paštu Tvarkos aprašo 53 punkte nustatyta tvarka.
. Išduodant U2 dokumentą, bedarbiams ar jų atstovams įteikiama arba kartu išsiunčiama Bedarbio, kuriam paskirta nedarbo socialinio draudimo išmoka eksportuojama, atmintinė (Tvarkos aprašo 5 priedas) apie teisės į NSDI išsaugojimo sąlygas. 
. Kartu su tiesiogiai pateikiamu prašymu išduoti U2 dokumentą asmuo turi pateikti asmens tapatybę patvirtinantį dokumentą (pasą, asmens tapatybės kortelę, leidimą gyventi Lietuvoje), kuris, įsitikinus asmens tapatybe, jam grąžinamas, dokumento kopija nedaroma. Jei prašymas pateikiamas per įgaliotą atstovą, prie prašymo turi būti pridedamas įgaliojimas (prašymą priėmęs darbuotojas padaro įgaliojimo kopiją, o originalą grąžina jį pateikusiam asmeniui) ir pateikiamas įgalioto asmens tapatybę patvirtinantis dokumentas (pasas, asmens tapatybės kortelė, leidimas gyventi Lietuvoje), kuris, įsitikinus asmens tapatybe, jam grąžinamas, dokumento kopija nedaroma. Jei prašymas išduoti U2 dokumentą teikiamas paštu, pridedama teisės aktų nustatyta tvarka patvirtinta asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) kopija, jei prašymą išduoti U2 dokumentą teikia įgaliotas atstovas, ‒ taip pat ir įgalioto atstovo teisės aktų nustatyta tvarka patvirtinta asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) kopija bei teisės aktų nustatyta tvarka patvirtinta įgaliojimo kopija.
. Bedarbis, kuris užsiregistravo Užimtumo tarnyboje, pateikė prašymą skirti NSDI ir kuris dirbo kitoje valstybėje narėje, turi kreiptis į pasirinktą VSDFV teritorinį skyrių dėl draudimo laikotarpių patvirtinimo gavimo iš kitos valstybės narės – pateikti prašymą tarpininkauti arba kitos valstybės narės išduotą U1 dokumentą ne vėliau kaip per 12 mėnesių nuo paskutinio prašymo skirti NSDI pateikimo dienos. Bedarbis prašymą tarpininkauti gali pateikti pasirinktam VSDFV teritoriniam skyriui tiesiogiai, per įgaliotus atstovus (dokumentai teikiami vadovaujantis Tvarkos aprašo 56 punktu), paštu (pridedama teisės aktų nustatyta tvarka patvirtinta asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje kopija) ar per EGAS. 
. VSDFV paskirtas teritorinis skyrius kreipiasi į kitos valstybės narės kompetentingą įstaigą – užpildo SED U001 ir prireikus – SED U003.
. Jeigu asmuo nepateikė prašymo tarpininkauti ar U1 dokumento per 12 mėnesių nuo paskutinio prašymo skirti NSDI pateikimo dienos, sprendimas neperžiūrimas ir NSDI neperskaičiuojama (vėliau gautas prašymas tarpininkauti ar U1 dokumentas nenagrinėjamas).
. Atsiimdamas U1 ir U2 dokumentus, asmuo pateikia asmens tapatybę patvirtinantį dokumentą (pasą, asmens tapatybės kortelę, leidimą gyventi Lietuvoje). Jei PD atsiima įgaliotas asmuo, kartu su asmens tapatybę patvirtinančiu dokumentu (pasu, asmens tapatybės kortele, leidimu gyventi Lietuvoje) pateikiamas ir įgaliojimas.
. Pametęs ar kitaip praradęs PD, bedarbis gali raštu pateikti šiuos dokumentus išdavusiai įstaigai laisvos formos prašymą (nurodydamas savo vardą, pavardę, asmens kodą ar gimimo datą (jei neturi asmens kodo) ir (ar) valstybinio socialinio draudimo numerį) išduoti dokumentų kopijas arba naujus dokumentus. Dokumentų kopijos išduodamos ne vėliau kaip per 3 darbo dienas, o nauji dokumentai – per 5 darbo dienas nuo prašymo gavimo dienos.
. PD pildomi lietuvių kalba, tačiau, siekiant užtikrinti sklandesnį keitimąsi duomenimis su valstybių narių kompetentingomis įstaigomis, šiuos dokumentus galima pildyti ir kita kalba. Tokiu atveju rekomenduojama PD užpildžiusiai Lietuvos Respublikos kompetentingai įstaigai turėti vertimą lietuvių kalba.

 SKYRIUS


. SED pildomi per EESSI pasirinkus atitinkamą BUC, kreipiantis asmeniui ar kitos valstybės narės kompetentingai įstaigai. 
. Užimtumo tarnyba ar VSDFV paskirtas teritorinis skyrius, gavę kitos valstybės narės kompetentingos įstaigos prašymą atsiųsti SED, ne vėliau kaip per 10 darbo dienų nuo prašymo gavimo dienos atsako į šį prašymą – užpildo ir išsiunčia kitos valstybės narės kompetentingai įstaigai prašomą pateikti SED.
. Jeigu asmuo prašo pateikti informaciją, dėl kurios Užimtumo tarnyba ar VSDFV paskirtas teritorinis skyrius turi kreiptis į kitas Lietuvos Respublikos institucijas, asmeniui raštu (arba elektroniniu paštu, per EGAS, jeigu prašymas pateiktas per šią sistemą) išsiunčiamas pranešimas apie tai, kad Užimtumo tarnyba ar VSDFV paskirtas teritorinis skyrius kreipėsi į kitas Lietuvos Respublikos institucijas dėl reikalingų duomenų gavimo, nurodant institucijos pavadinimą, reikalingų duomenų pobūdį, iki kada prašoma pateikti informaciją.
. Jeigu asmuo neturi NSD laikotarpių Lietuvos Respublikoje arba dėl kitų priežasčių nėra galimybės užpildyti SED, VSDFV paskirtas teritorinis skyrius apie tai per 10 darbo dienų nuo visų pagal Europos Komisijos patvirtintus procesus nustatytų teiktinų duomenų gavimo dienos informuoja kitos valstybės narės kompetentingą įstaigą – pateikia SED H001, SED X011 „SED atmetimas“, SED U002, SED U004, SED U017 ar kt.
. SED pildomi lietuvių kalba, tačiau, siekiant užtikrinti sklandesnį keitimąsi duomenimis su kitų valstybių narių kompetentingomis įstaigomis, šiuos dokumentus galima pildyti ir kita kalba. 

 SKYRIUS


. VSDFV paskirtas teritorinis skyrius ne vėliau kaip per 20 darbo dienų nuo SED U020 „Kompensavimo reikalavimas“ (toliau – SED U020) gavimo dienos įvertina pateiktą reikalavimą ir priima sprendimą kompensuoti kitų valstybių narių kompetentingų įstaigų sumokėtas NSDI, jų nekompensuoti ar jas kompensuoti iš dalies ir ne vėliau kaip per 10 darbo dienų po sprendimo priėmimo pateikia atsakymą kitos valstybės narės kompetentingai įstaigai – inicijuoja UB_BUC_04 ir atitinkamai užpildo SED U021 „Visiškas kompensavimo reikalavimo priėmimas“ (jei sutinkama su kompensavimo prašymu) ar SED U023  „Kompensavimo užginčijimas“ (jei sutinkama kompensuoti ne visą nurodytą sumą ar atmetamas kompensavimo prašymas).
. VSDFV paskirtam teritoriniam skyriui priėmus sprendimą kompensuoti ar iš dalies kompensuoti NSDI, kitų valstybių narių kompetentingoms įstaigoms NSDI sumas perveda VSDFV Reglamento (EB) Nr. 987/2009 70 straipsnyje nustatyta tvarka.
. Pervedus sumas, kuriomis kompensuojamos kitos valstybės narės kompetentingos įstaigos sumokėtos NSDI, VSDFV paskirtas teritorinis skyrius ne vėliau kaip per 10 darbo dienų užpildo ir išsiunčia SED U024 „Pranešimas apie sumokėtą kompensaciją“ valstybės narės kompetentingai įstaigai.
. VSDFV paskirtas teritorinis skyrius, pritaikęs Tvarkos aprašo 28 punkte nurodytą išimtį ir priėmęs sprendimą reikalauti iš kitos valstybės narės kompetentingos įstaigos kompensuoti išmokėtą NSDI, ne vėliau kaip per 10 darbo dienų nuo sprendimo priėmimo dienos užpildo ir išsiunčia SED U020 kitos valstybės narės kompetentingai įstaigai. VSDFV paskirtas teritorinis skyrius, iš kitos valstybės narės kompetentingos įstaigos gavęs SED U023 „Kompensavimo užginčijimas“, ne vėliau kaip per 10 darbo dienų įvertina gautą informaciją ir prireikus teikia SED U029 „Kompensavimo prašymas, pataisytas atsižvelgiant į ginčijamą sprendimą“.
. Kitos valstybės narės kompetentingai įstaigai pervedus kompensuojamą sumą (visą ar dalį), VSDFV paskirtas teritorinis skyrius kitos šalies kompetentingai įstaigai išsiunčia SED U025 „Pranešimas apie gautą kompensaciją / kompensavimo procedūros užbaigimą“, patvirtindamas gautą mokėjimą.
. VSDFV paskirtas teritorinis skyrius gali pradėti skaičiuoti delspinigius, jei per Reglamento (EB) Nr. 987/2009 67 straipsnio 5 dalyje nustatytą laikotarpį kitos valstybės narės kompetentinga įstaiga nesumoka kompensacijos ir neatmeta reikalavimo dėl svarbios priežasties. Apie tai VSDFV paskirtas teritorinis skyrius ne vėliau kaip per 10 darbo dienų nuo sprendimo priėmimo dienos informuoja kitos valstybės narės kompetentingą įstaigą – siunčia SED U026 „Reikalaujami delspinigiai“. Delspinigiai skaičiuojami Reglamento (EB) Nr. 987/2009 68 straipsnyje nustatyta tvarka.

 SKYRIUS


. Asmenims, kurie po Išstojimo susitarime numatyto pereinamojo laikotarpio pabaigos išvyksta gyventi ir (ar) dirbti į Jungtinę Karalystę, NSDI skiriamos pagal Prekybos ir bendradarbiavimo susitarimo Protokolo dėl socialinės apsaugos koordinavimo nuostatas. Nustatydamas asmens teisę į NSDI, VSDFV paskirtas teritorinis skyrius atsižvelgia į Jungtinės Karalystės kompetentingos įstaigos išduotus U1 dokumentą ir (ar) SED U002.
. Nustatant asmens teisę į NSDI ir apskaičiuojant bedarbio NSD stažą, Jungtinėje Karalystėje įgyti NSD laikotarpiai sumuojami, jeigu paskutinis NSD laikotarpis buvo įgytas Lietuvos Respublikoje.
. Jei asmuo, kuriam taikomas Prekybos ir bendradarbiavimo susitarimas, nepateikia U1 dokumento, išduoto Jungtinės Karalystės kompetentingos įstaigos, VSDFV paskirtas teritorinis skyrius, gavęs asmens prašymą tarpininkauti (Tvarkos aprašo 4 priedas), inicijuoja UB_BUC_01 ir siunčia SED U001 Jungtinės Karalystės kompetentingai įstaigai.
. Taikant Prekybos ir bendradarbiavimo susitarimo Protokolo dėl socialinės apsaugos koordinavimo nuostatas dėl NSDI, SED pildomi ir siunčiami Tvarkos aprašo VIII skyriuje nustatyta tvarka.
. Taikant Prekybos ir bendradarbiavimo susitarimo Protokolo dėl socialinės apsaugos koordinavimo nuostatas dėl NSDI, Tvarkos aprašo III–VI, IX skyriai ir VII skyriaus nuostatos, susijusios su U2 dokumento išdavimu, netaikomi.
. Kol nebus pakeistos SED ir U1 dokumento formos, SED ir U1 dokumente pateikiamos nuorodos į koordinavimo reglamentų straipsnius prilyginamos nuorodoms į atitinkamus Prekybos ir bendradarbiavimo susitarimo Protokolo dėl socialinės apsaugos koordinavimo straipsnius.

 SKYRIUS


. Su kitomis valstybėmis narėmis susirašinėjimas vyksta per EESSI.
. Lietuvos Respublikos kompetentingų įstaigų sprendimai dėl NSDI skyrimo, mokėjimo ir eksporto pagal koordinavimo reglamentus gali būti skundžiami Lietuvos Respublikos viešojo administravimo įstatymo, Lietuvos Respublikos ikiteisminio administracinių ginčų nagrinėjimo tvarkos įstatymo ir Lietuvos Respublikos administracinių bylų teisenos įstatymo nustatyta tvarka.
. Perskaičiuojant valiutų kursų pasikeitimus, susijusius su koordinavimo reglamentų įgyvendinimu, vadovaujamasi Europos Centrinio Banko paskelbtu valiutos perskaičiavimo kursu ir Sprendime Nr. H12 nurodyta data.
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos asmens duomenų teisinės apsaugos įstatymu, Tvarkos aprašu ir kitais teisės aktais, reglamentuojančiais asmens duomenų apsaugą ir tvarkymą.
. Dokumentai saugomi Lietuvos Respublikos dokumentų ir archyvų įstatymo nustatyta tvarka. 
. Duomenų subjektų teisės įgyvendinamos duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka, vadovaujantis Reglamentu (ES) 2016/679.

___________________


Europos Sąjungos socialinės apsaugos sistemų 
koordinavimo reglamentų bei Prekybos ir 
bendradarbiavimo susitarimo nuostatų, 
susijusių su nedarbo socialinio draudimo 
išmokų skyrimu, mokėjimu ir draudimo 
laikotarpių sumavimu, įgyvendinimo tvarkos 
aprašo 
 priedas



___________________________________________________________________________
(asmens vardas ir pavardė, asmens kodas (jei neturi asmens kodo, nurodoma gimimo data ar valstybinio socialinio draudimo numeris))
___________________________________________________________________________
(asmens nuolatinės gyvenamosios vietos adresas, telefono ryšio numeris ir elektroninio pašto adresas)
___________________________________________________________________________
(asmens tapatybę patvirtinančio dokumento pavadinimas (pasas, asmens tapatybės kortelė, leidimas gyventi Lietuvoje), serija ir numeris)

(Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) 
administracijos padalinys, kuriam adresuojamas prašymas)


PRAŠYMAS 
IŠDUOTI U2 DOKUMENTĄ, PATVIRTINANTĮ TEISĘ Į NEDARBO SOCIALINIO DRAUDIMO IŠMOKOS EKSPORTĄ
_________________
(data)

Prašau išduoti U2 dokumentą (asmeniui išduodamą dokumentą dėl teisės į nedarbo socialinio draudimo išmokas, kitų valstybių narių bei Europos Sąjungos institucijų mokamas bedarbio išmokas ar pašalpas išsaugojimo), patvirtinantį teisę į nedarbo socialinio draudimo išmokos eksportą. 
Ketinu vykti į _______________________. Numatoma išvykimo data ___________.
(valstybė, į kurią asmuo ketina vykti)
___________________________________________________________________________
(objektyvios aplinkybės, dėl kurių prašoma leisti išvykti nesibaigus 4 savaičių laikotarpiui)
Nesant galimybės išduoti U2 dokumentą, prašau mane informuoti šiame prašyme nurodytu: 
⬜ elektroninio pašto adresu; 
⬜ nuolatinės gyvenamosios vietos adresu (siunčiant pranešimą paštu).

Su Bedarbio, eksportuojančio nedarbo socialinio draudimo išmoką, atmintinėje pateikta informacija susipažinau ir prisiimu visą atsakomybę už galimus savo sprendimus nedarbo socialinio draudimo išmokų eksporto metu. 
__________________________________________________________
(pareiškėjo parašas)                                                                          (vardas, pavardė)


Pildo įstaigos darbuotojas:
U2 dokumento išdavimo data ____________________.
Darbuotojas, priėmęs prašymą __________________________________________________.
(pareigos, vardas, pavardė, parašas)

Pastabos:
1. U2 dokumentas išduodamas ne vėliau kaip per 5 darbo dienas nuo prašymo pateikimo datos. 
2. U2 dokumentą išduoda Užimtumo tarnybos administracijos padalinys pagal bedarbio registracijos vietą.
3. Jei užpildytas prašymas išduoti U2 dokumentą pateikiamas tiesiogiai, kartu pateikiami asmens tapatybę patvirtinantys dokumentai (pasas, asmens tapatybės kortelė, leidimas gyventi Lietuvoje). Jei užpildytas prašymas išduoti U2 dokumentą pateikiamas per įgaliotą asmenį, kartu pateikiami įgalioto asmens tapatybę patvirtinantys dokumentai (pasas, asmens tapatybės kortelė, leidimas gyventi Lietuvoje) ir įgaliojimas. Pateikiant prašymą išduoti U2 dokumentą paštu arba elektroniniu paštu, pateikiamos šiame punkte nurodytų dokumentų teisės aktų nustatyta tvarka patvirtintos kopijos. 
4. Jei prašymas išduoti U2 dokumentą pateikiamas paštu, elektroniniu paštu arba per įgaliotą asmenį, atsiimti U2 dokumentą galima tik atvykus ir pateikus asmens tapatybę patvirtinantį dokumentą (pasą, asmens tapatybės kortelę, leidimą gyventi Lietuvoje). 
5. Išduodant U2 dokumentus, bedarbis informuojamas apie teisės į nedarbo socialinio draudimo išmoką išsaugojimo sąlygas.
_____________

Europos Sąjungos socialinės apsaugos sistemų 
koordinavimo reglamentų bei Prekybos ir 
bendradarbiavimo susitarimo nuostatų, 
susijusių su nedarbo socialinio draudimo 
išmokų skyrimu, mokėjimu ir draudimo 
laikotarpių sumavimu, įgyvendinimo tvarkos 
aprašo 
 priedas



___________________________________________________________________________
(asmens vardas ir pavardė, asmens kodas (jei neturi asmens kodo, nurodoma gimimo data ar valstybinio socialinio draudimo numeris))
___________________________________________________________________________
(asmens nuolatinės gyvenamosios vietos adresas, telefono ryšio numeris ir elektroninio pašto adresas)
___________________________________________________________________________
(asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) pavadinimas, serija ir numeris)

(Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba)
administracijos padalinys, kuriam adresuojamas prašymas)


PRAŠYMAS
PRATĘSTI NEDARBO SOCIALINIO DRAUDIMO IŠMOKOS EKSPORTO TERMINĄ
_________________
(data)

Prašau pratęsti nedarbo socialinio draudimo išmokos (toliau – NSDI) eksporto terminą. 
Aplinkybės, dėl kurių prašoma pratęsti NSDI eksporto terminą _______________________. 
Apie sprendimą dėl NSDI eksporto termino pratęsimo prašau mane informuoti šiame prašyme nurodytu: 
⬜ elektroninio pašto adresu; 
⬜ nuolatinės gyvenamosios vietos adresu (siunčiant pranešimą paštu).

Su Bedarbio, eksportuojančio nedarbo socialinio draudimo išmoką, atmintinėje pateikta informacija susipažinau ir prisiimu visą atsakomybę už galimus savo sprendimus NSDI eksporto metu. 

_________________________________
(vardas, pavardė, parašas)

Pastabos:
1. Struktūrizuotas elektroninis dokumentas U015 „Išmokų eksporto laikotarpio pratęsimas“ (toliau – SED U015) kitos valstybės narės kompetentingai įstaigai išduodamas ne vėliau kaip per 5 darbo dienas nuo prašymo pateikimo datos. 
2. SED U015 išduoda Užimtumo tarnybos administracijos padalinys pagal bedarbio registracijos vietą.
______________

Europos Sąjungos socialinės apsaugos sistemų 
koordinavimo reglamentų bei Prekybos ir 
bendradarbiavimo susitarimo nuostatų, 
susijusių su nedarbo socialinio draudimo 
išmokų skyrimu, mokėjimu ir draudimo 
laikotarpių sumavimu, įgyvendinimo tvarkos 
aprašo
 priedas


___________________________________________________________________________
(asmens vardas ir pavardė, asmens kodas (jei neturi asmens kodo, nurodoma gimimo data ar valstybinio socialinio draudimo numeris))
___________________________________________________________________________
(asmens nuolatinės gyvenamosios vietos adresas, telefono ryšio numeris ir elektroninio pašto adresas)
___________________________________________________________________________
(asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) pavadinimas, serija ir numeris)

(Valstybinio socialinio draudimo fondo valdybos prie Socialinės apsaugos ir darbo ministerijos (toliau – VSDFV, „Sodra“) 
teritorinis skyrius, kuriam adresuojamas prašymas)

PRAŠYMAS 
IŠDUOTI U1 DOKUMENTĄ, PATVIRTINANTĮ NEDARBO SOCIALINIO DRAUDIMO IR DARBINĖS VEIKLOS LAIKOTARPIUS, ĮGYTUS 
LIETUVOS RESPUBLIKOJE

_________________
(data)

Prašau išduoti U1 dokumentą, patvirtinantį nedarbo socialinio draudimo ir darbinės veiklos laikotarpius, įgytus Lietuvos Respublikoje, (toliau – U1 dokumentas). 

Ketinu vykti / esu išvykęs į ____________________________________ .
(valstybė, į kurią asmuo ketina vykti ar yra išvykęs)

U1 dokumentą (žymėti pasirinktinai):
⬜ prašau pateikti asmeninėje „Sodros“ paskyroje gyventojui;
⬜ prašau siųsti paštu toliau nurodytu adresu:

___________________________________________________________________________;
(adresas)
⬜ atsiimsiu pats arba atsiims mano įgaliotas asmuo VSDFV teritoriniame skyriuje / priimamajame:

___________________________________________________________________________.
(VSDFV teritorinio skyriaus / priimamojo pavadinimas)

Jei nėra galimybės išduoti U1 dokumentą, prašau mane informuoti (žymėti pasirinktinai): 
⬜ prašyme nurodytu elektroninio pašto adresu; 
⬜ asmeninėje „Sodros“ paskyroje gyventojui.

______________________________	____________________ 
(pareiškėjo parašas)                                                           (vardas, pavardė)
Pildo VSDFV darbuotojas:

U1 dokumento išdavimo data ____________________

VSDFV darbuotojas, priėmęs prašymą ____________________________________________
(VSDFV teritorinio skyriaus pavadinimas, pareigos, vardas, pavardė, parašas)


Pastabos:
1. U1 dokumentas išduodamas ne vėliau kaip per 5 darbo dienas nuo prašymo pateikimo dienos, neįskaitant siuntimo laiko. 
2. U1 dokumentą išduoda VSDFV paskirtas teritorinis skyrius ar kitas VSDFV teritorinis skyrius.
3. U1 dokumentą atsiimantis asmuo pateikia asmens tapatybę patvirtinantį dokumentą (pasą, asmens tapatybės kortelę, leidimą gyventi Lietuvoje).
Jei U1 dokumentą atsiima įgaliotas asmuo, jis kartu su asmens tapatybę patvirtinančiu dokumentu (pasu, asmens tapatybės kortele, leidimu gyventi Lietuvoje) pateikia ir įgaliojimą.
_________________

Europos Sąjungos socialinės apsaugos sistemų 
koordinavimo reglamentų bei Prekybos ir 
bendradarbiavimo susitarimo nuostatų, 
susijusių su nedarbo socialinio draudimo 
išmokų skyrimu, mokėjimu ir draudimo 
laikotarpių sumavimu, įgyvendinimo tvarkos 
aprašo 
 priedas




__________________________________________________________________________
(asmens vardas ir pavardė, asmens kodas (jei neturi asmens kodo, nurodoma gimimo data ar valstybinio socialinio draudimo numeris))
________________________________________________________________________________________________________________
(asmens kodas ir (ar) valstybinio socialinio draudimo numeris, suteikti kitoje valstybėje)
__________________________________________________________________________
(asmens nuolatinės gyvenamosios vietos adresas, telefono ryšio numeris ir elektroninio pašto adresas)
__________________________________________________________________________
(asmens tapatybę patvirtinančio dokumento (paso, asmens tapatybės kortelės, leidimo gyventi Lietuvoje) pavadinimas, serija ir numeris)
_______________________________________________________________________________________________________________

(Valstybinio socialinio draudimo fondo valdybos prie Socialinės apsaugos ir darbo ministerijos (toliau – VSDFV, „Sodra“) 
teritorinis skyrius, kuriam adresuojamas prašymas)

PRAŠYMAS 
TARPININKAUTI DĖL NEDARBO SOCIALINIO DRAUDIMO IR DARBINĖS VEIKLOS LAIKOTARPIŲ, ĮGYTŲ KITOJE VALSTYBĖJE NARĖJE, PATVIRTINIMO 

_________________
(data)

Prašau tarpininkauti dėl nedarbo socialinio draudimo ir darbinės veiklos laikotarpių, įgytų _________________________________________________, patvirtinimo.
(valstybė, kurioje įgyti nedarbo socialinio draudimo ir darbinės veiklos laikotarpiai)

Darbinės veiklos (darbo užsienyje) laikotarpis per pastaruosius 36 mėnesius iki registracijos Užimtumo tarnyboje prie Lietuvos Respublikos socialinės apsaugos ir darbo ministerijos dienos: nuo ___________iki_____________, nuo ___________iki_____________, 
nuo ___________iki_____________.

Paskutinė darbinė veikla buvo vykdyta:

⬜ Lietuvos Respublikoje;

⬜ kitoje valstybėje narėje ____________________________
(valstybė, kurioje buvo vykdyta paskutinė darbinė veikla)

Kitoje valstybėje narėje per pastaruosius 12 mėnesių iki registracijos Užimtumo tarnyboje prie Lietuvos Respublikos socialinės apsaugos ir darbo ministerijos dienos esu gavęs nedarbo socialinio draudimo išmoką:

⬜ Ne             ⬜ Taip ___________________, laikotarpiu nuo ___________ iki ________
(valstybė, kuri mokėjo nedarbo socialinio draudimo išmoką) 

Apibūdinkite paskutinę darbinę veiklą kitoje valstybėje narėje (pažymėkite bent 1 iš toliau nurodytų aplinkybių): 
(Nurodžius aplinkybes, būtina pateikti tai patvirtinančius dokumentus, pvz., darbdavio pažymą apie darbo laikotarpius, verslo liudijimo kopiją, individualios veiklos pažymos kopiją ar kt.)
1.	⬜	Paskutinį kartą vykdžiau profesinę veiklą, gyvendamas Lietuvos Respublikoje ir dirbdamas pagal darbo sutartį laive, kuris plaukiojo su kitos valstybės narės vėliava.

2.	Dirbau pagal darbo sutartį 2 ar daugiau valstybių narių teritorijose ir:

2.1.	⬜	paskutinį kartą vykdžiau profesinę veiklą, gyvendamas Lietuvos Respublikoje ir ne mažiau kaip 25 proc. darbo laiko joje dirbdamas ar ne mažiau kaip 25 proc. atlyginimo gaudamas už Lietuvos Respublikoje vykdomą profesinę veiklą;

2.2.	⬜	paskutinį kartą vykdžiau profesinę veiklą, gyvendamas Lietuvos Respublikoje, nors dirbau kelioms įmonėms, kurių registruota buveinės vieta arba veiklos vieta yra skirtingose valstybėse narėse, bet ne Lietuvos Respublikoje;

2.3.	⬜	paskutinį kartą vykdžiau profesinę veiklą, negyvendamas Lietuvos Respublikoje, tačiau didelę veiklos dalį vykdžiau įmonėje (įmonėse) ar pas darbdavį (darbdavius), kurių registruota buveinės ar veiklos vieta yra Lietuvos Respublikoje.

3.	Vykdžiau individualią veiklą 2 ar daugiau valstybių narių teritorijose ir:

3.1. ⬜	paskutinį kartą vykdžiau profesinę veiklą, gyvendamas Lietuvos Respublikoje ir didelę laiko dalį joje dirbdamas;

3.2. ⬜	Lietuvos Respublikoje yra mano veiklos centras, t. y. Lietuvos Respublikoje yra nuolatinė mano vykdomos savarankiškos veiklos vieta.

4.	Paskiausio darbo metu išsaugojau glaudų ryšį su Lietuvos Respublika, nes:

4.1.	⬜	dirbau kitoje valstybėje narėje pasienio darbuotoju (bet kuris darbuotojas, kuris dirba pagal darbo sutartį arba savarankiškai vienos valstybės narės teritorijoje, o gyvena kitos valstybės narės teritorijoje, į kurią paprastai grįžta kasdien arba bent kartą per savaitę);

4.2.	⬜ dirbau kitoje valstybėje narėje tarpvalstybiniu darbuotoju (bet kuris darbuotojas, kuris dirba pagal darbo sutartį arba savarankiškai vienos valstybės narės teritorijoje, o gyvena kitos valstybės narės teritorijoje – nuo pasienio darbuotojo skiriasi tuo, kad grįžta namo rečiau nei kartą per savaitę);

4.3.	⬜	dirbau sezoninį darbą kitoje valstybėje narėje;

4.4.	⬜	dirbau kitoje valstybėje narėje laikinai, ne ilgiau kaip 30 mėnesių per pastaruosius 36 mėnesius iki bedarbio statuso įgijimo dienos.

5.	Jei prašote tarpininkauti dėl nedarbo socialinio draudimo ir darbinės veiklos laikotarpių, įgytų Jungtinėje Didžiosios Britanijos ir Šiaurės Airijos Karalystėje (toliau – Jungtinė Karalystė), patvirtinimo, prašome atsakyti į papildomus klausimus (pažymėkite tinkamą (-us) atsakymą (‑us)):

5.1.	⬜ dirbau Jungtinėje Karalystėje nuo _______ iki ___________ (nurodykite datas);
5.2.	⬜ gyvenau Jungtinėje Karalystėje nuo ______ iki __________ (nurodykite datas);
5.3.	⬜ išvykau gyventi ir (ar) dirbti į Jungtinę Karalystę po 2021 m. sausio 1 d.

6. ⬜ Neatitinku nė vienos iš šio prašymo 1–5 punktuose nurodytos sąlygos arba dirbau užsienyje ilgesnį laiką, nei nurodyta šio prašymo 4.4 papunktyje (pažymėjus šį punktą, papildomų dokumentų pateikti nereikia).

_________________		___________________________
(pareiškėjo parašas)			 (vardas, pavardė) 

Pastabos:
1. VSDFV paskirtas teritorinis skyrius, gavęs šį prašymą, kitos valstybės narės kompetentingai įstaigai paklausimą išsiunčia ne vėliau kaip per 7 darbo dienas, tačiau U1 dokumento (asmeniui išduodamas dokumentas dėl nedarbo socialinio draudimo laikotarpių, kurie turi būti sumuojami skiriant nedarbo socialinio draudimo išmokas, kitų valstybių narių bei Europos Sąjungos institucijų mokamas bedarbio išmokas ar pašalpas, toliau – U1 dokumentas) ar struktūrizuoto elektroninio dokumento U002 „Draudimo stažas“ išdavimo terminas priklauso nuo kitos valstybės narės kompetentingos įstaigos.
2. Jei užpildytas prašymas pateikiamas tiesiogiai, kartu pateikiamas asmens tapatybę patvirtinantis dokumentas (pasas, asmens tapatybės kortelė, leidimas gyventi Lietuvoje). Jei užpildytas prašymas pateikiamas per įgaliotą asmenį, kartu pateikiamas įgalioto asmens tapatybę patvirtinantis dokumentas (pasas, asmens tapatybės kortelė, leidimas gyventi Lietuvoje) ir įgaliojimas. Jei prašymas teikiamas paštu, pateikiamos šiame punkte nurodytų dokumentų kopijos.
3. Kartu su prašymu asmuo turi pateikti dokumentus, reikalingus nedarbo socialinio draudimo ir darbinės veiklos laikotarpiams patvirtinti (pvz., darbdavio pažymą apie darbo laikotarpius, verslo liudijimo kopiją, individualios veiklos pažymos kopiją ar kt.).
4. Pagal Lietuvos Respublikos nedarbo socialinio draudimo įstatymo nuostatas, nedarbo socialinio draudimo išmokai skirti reikia turėti ne mažesnį kaip 12 mėnesių nedarbo draudimo stažą per paskutinius 30 mėnesių iki įsiregistravimo Užimtumo tarnyboje prie Lietuvos Respublikos socialinės apsaugos ir darbo ministerijos dienos (dienos, nuo kurios suteikiamas bedarbio statusas). 
5. Jeigu asmuo nepateikė prašymo tarpininkauti ar U1 dokumento per 12 mėnesių nuo paskutinio prašymo skirti nedarbo socialinio draudimo išmoką pateikimo dienos, sprendimas neperžiūrimas ir išmoka neperskaičiuojama (vėliau gauti prašymas tarpininkauti ar U1 dokumentas nenagrinėjami). 
6. Jeigu asmuo neatitinka nė 1 iš šio prašymo 1–5 punktuose nurodytų sąlygų arba dirbo užsienyje ilgesnį laiką, nei nurodyta šio prašymo 4.4 papunktyje, nustatant asmens teisę į nedarbo socialinio draudimo išmoką ir apskaičiuojant jo nedarbo socialinio draudimo stažą, kitose valstybėse narėse įgyti nedarbo draudimo laikotarpiai sumuojami, tik jeigu paskutinis nedarbo socialinio draudimo laikotarpis buvo įgytas Lietuvos Respublikoje.
7. Apie prašymo nagrinėjimą (paklausimo valstybės narės kompetentingai įstaigai išsiuntimą ir duomenų iš valstybės narės kompetentingos įstaigos gavimą) asmuo informuojamas per asmeninę „Sodros“ paskyrą gyventojui.
______________

Europos Sąjungos socialinės apsaugos sistemų 
koordinavimo reglamentų bei Prekybos ir 
bendradarbiavimo susitarimo nuostatų, 
susijusių su nedarbo socialinio draudimo 
išmokų skyrimu, mokėjimu ir draudimo 
laikotarpių sumavimu, įgyvendinimo tvarkos 
aprašo
 priedas



1. Nedarbo socialinio draudimo išmokų (toliau – NSDI) eksporto iš Lietuvos Respublikos į kitą Europos Sąjungos valstybę narę, Europos ekonominės erdvės valstybes (toliau – valstybės narės) tvarką reglamentuoja 2004 m. balandžio 29 d. Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (ES) 2019/1149, kuriuo įsteigiama Europos darbo institucija, iš dalies keičiami reglamentai (EB) Nr. 883/2004, (ES) Nr. 492/2011 ir (ES) 2016/589 ir panaikinamas Sprendimas (ES) 2016/344, 2009 m. rugsėjo 16 d. Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, su paskutiniais pakeitimais, padarytais 2017 m. kovo 21 d. Komisijos reglamentu (ES) 2017/492, kuriuo iš dalies keičiamas Europos Parlamento ir Tarybos reglamentas (EB) Nr. 883/2004 dėl socialinės apsaugos sistemų koordinavimo ir Europos Parlamento ir Tarybos reglamentas (EB) Nr. 987/2009, nustatantis Reglamento (EB) Nr. 883/2004 įgyvendinimo tvarką, ir Europos Sąjungos socialinės apsaugos sistemų koordinavimo reglamentų bei Prekybos ir bendradarbiavimo susitarimo nuostatų, susijusių su nedarbo socialinio draudimo išmokų skyrimu, mokėjimu ir draudimo laikotarpių sumavimu, įgyvendinimo tvarkos aprašas, patvirtintas Lietuvos Respublikos socialinės apsaugos ir darbo ministro 2017 m. gruodžio 22 d. įsakymu Nr. A1-646 „Dėl Europos Sąjungos socialinės apsaugos sistemų koordinavimo reglamentų bei Prekybos ir bendradarbiavimo susitarimo nuostatų, susijusių su nedarbo socialinio draudimo išmokų skyrimu, mokėjimu ir draudimo laikotarpių sumavimu, įgyvendinimo tvarkos aprašo patvirtinimo“.
2. Jei norite eksportuoti NSDI į 1 iš valstybių narių, privalote įsiregistruoti kaip bedarbis jos kompetentingoje įstaigoje per Užimtumo tarnybos prie Lietuvos Respublikos socialinės apsaugos ir darbo ministerijos (toliau – Užimtumo tarnyba) išduotame U2 dokumente (asmeniui išduodamame dokumente dėl teisės į NSDI išsaugojimo) nurodytą terminą ir pateikti jai šį dokumentą. To nepadaręs ar tai padaręs pavėluotai, galite prarasti teisę į visą NSDI arba jos dalį. Teisė į NSDI arba jos dalį gali būti išsaugota tik tokiu atveju, jei neįsiregistravimo ar pavėluoto įsiregistravimo priežastys objektyvios – nepriklausančios nuo Jūsų (pvz., ypatinga registracijos kitos valstybės narės įdarbinimo tarnyboje tvarka, suplanuotą kelionę sutrukdę išorės veiksniai ir kt.). Šiuo atveju reikia pateikti objektyvių neįsiregistravimo ar pavėluoto įsiregistravimo priežasčių buvimą patvirtinančius dokumentus ar paaiškinimą raštu.
3. Kitoje valstybėje narėje Jums bus taikoma toje valstybėje narėje galiojanti kontrolės tvarka ir kitos valstybės narės teisės aktų nustatytos sąlygos. Valstybės narės, į kurią vykstate, įdarbinimo tarnyboje gali būti numatyta kitokia registracijos tvarka nei Užimtumo tarnyboje, pvz., aptarnaujama tik tos valstybės narės valstybine kalba, kitoks darbo laikas, prašoma pateikti kitokius dokumentus ar įvykdyti kitokius reikalavimus (pvz., turėti sąskaitą banke, kitoje kredito ar mokėjimo paslaugas teikiančioje įstaigoje toje valstybėje narėje, įsiregistruoti policijoje, gauti tos valstybės narės socialinio draudimo numerį, iš anksto rezervuoti apsilankymo laiką ir kt.). Norėdami sužinoti registracijos tvarką konkrečioje valstybėje narėje, galite kreiptis į jos arba Lietuvos Respublikos EURES specialistą.
4. Pagal U2 dokumentą eksportuotos NSDI mokėjimą tęsia Valstybinio socialinio draudimo fondo valdybos prie Socialinės apsaugos ir darbo ministerijos paskirtas teritorinis skyrius – perveda atitinkamą sumą į Jūsų sąskaitą kredito ar mokėjimo įstaigoje. Pervedimai atliekami tik Užimtumo tarnybai gavus kitos valstybės narės įdarbinimo tarnybos patvirtinimą, jog įsiregistravote laiku (struktūrizuotas elektroninis dokumentas U009 „Dokumentas dėl išmokų eksporto“), ir patvirtinimus, įrodančius Jūsų darbo paiešką tolesniu laikotarpiu (paprastai, struktūrizuotas elektroninis dokumentas U013 „Mėnesinė ataskaita“), todėl mokėjimai gali užtrukti. Rekomenduotina bendraujant su kitos valstybės narės įdarbinimo tarnyba, kurioje įsiregistravote, pabrėžti šiuos reikalavimus ir aktyviai domėtis, ar ši įstaiga siunčia minėtus patvirtinimus. 
5. Jeigu apsigalvojote ir į valstybę narę ieškotis darbo nusprendėte nebevykti, per gautame U2 dokumente nurodytą terminą, per kurį turėtumėte įsiregistruoti kitos valstybės narės įdarbinimo tarnyboje, turite apie tai raštu informuoti Užimtumo tarnybą, ir NSDI toliau bus mokama Lietuvos Respublikoje.
6. Jeigu per U2 dokumente nurodytą NSDI eksporto laikotarpį neradote darbo valstybėje narėje, į kurią išvykote, turite teisę iki šio laikotarpio pabaigos sugrįžti į Lietuvos Respubliką, apsilankyti Užimtumo tarnyboje ir toliau gauti NSDI iki laikotarpio, kuriuo turite teisę gauti šią išmoką, pabaigos.
7. Nepasibaigus 3 mėnesių NSDI eksporto laikotarpiui, galite kreiptis į Užimtumo tarnybą ir raštu pateikti prašymą dėl NSDI eksporto pratęsimo dar 3 mėnesių laikotarpiui, neviršijant Jums skirtos NSDI mokėjimo trukmės. 
8. NSDI eksporto laikotarpiu aptarnaujančiam Užimtumo tarnybos specialistui turite raštu pranešti apie aplinkybių pasikeitimą per 5 darbo dienas nuo aplinkybių pasikeitimo dienos (pvz., įsidarbinote, grįžote į Lietuvos Respubliką, nebesate registruotas kitos valstybės narės įdarbinimo tarnyboje). 
9. Jei, pasibaigus NSDI eksporto terminui, nuspręsite negrįžti į Lietuvos Respubliką, privalote apie tai raštu informuoti Užimtumo tarnybą. 
10. Teikdamas informaciją Užimtumo tarnybai paštu ar elektroniniu paštu, nurodykite vardą, pavardę, asmens kodą ar gimimo datą (jei neturite asmens kodo).

Jus aptarnaujantis Užimtumo tarnybos specialistas: 	Vardas, pavardė	Telefono ryšio numeris	Elektroninio pašto adresas	EURES specialistas:	Vardas, pavardė	Telefono ryšio numeris	Elektroninio pašto adresas

__________


Pakeitimai:

1.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-978,
2020-10-16,
paskelbta TAR 2020-10-16, i. k. 2020-21581                
Dėl Lietuvos Respublikos socialinės apsaugos ir darbo ministro 2017 m. gruodžio 22 d. įsakymo Nr. A1-646 „Dėl Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo patvirtinimo“ pakeitimo

2.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-431,
2021-06-08,
paskelbta TAR 2021-06-08, i. k. 2021-13065                
Dėl socialinės apsaugos ir darbo ministro 2020 m. spalio 16 d. įsakymo Nr. A1-978 „Dėl Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo patvirtinimo“ pakeitimo

3.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-921,
2021-12-20,
paskelbta TAR 2021-12-20, i. k. 2021-26257                
Dėl socialinės apsaugos ir darbo ministro 2017 m. gruodžio 22 d. įsakymo Nr. A1-646 „Dėl Europos Sąjungos socialinės apsaugos sistemų koordinavimo reglamentų nuostatų, susijusių su teisės į nedarbo socialinio draudimo išmokas išsaugojimu ir draudimo laikotarpių sumavimu, įgyvendinimo tvarkos aprašo patvirtinimo“ pakeitimo

4.

                    Lietuvos Respublikos socialinės apsaugos ir darbo ministerija, Įsakymas
                
Nr. A1-568,
2025-10-14,
paskelbta TAR 2025-10-14, i. k. 2025-17125                
Dėl Lietuvos Respublikos socialinės apsaugos ir darbo ministro 2017 m. gruodžio 22 d. įsakymo Nr. A1-646 „Dėl Europos Sąjungos socialinės apsaugos sistemų koordinavimo reglamentų bei prekybos ir bendradarbiavimo susitarimo nuostatų, susijusių su nedarbo socialinio draudimo išmokų skyrimu, mokėjimu ir draudimo laikotarpių sumavimu, įgyvendinimo tvarkos aprašo patvirtinimo“ pakeitimo


